Υιοθεσία παιδιών από ΛΟΑΤ

Η Τεκνοθεσία ΛΟΑΤ αφορά το ζήτημα της υιοθεσίας παιδιών από λεσβίες, ομοφυλόφιλους, αμφιφυλόφιλους και τρανς (διεμφυλικά) άτομα (ΛΟΑΤ). Η τεκνοθεσία ΛΟΑΤ μπορεί να αφορά: α) την υιοθεσία ενός παιδιού από ένα ζευγάρι, β) την υιοθέτηση ενός παιδιού από τον ένα σύντροφο ενός ομοφυλοφιλικού ζευγαριού που τυγχάνει να είναι βιολογικός/ή πατέρας ή μητέρα και γ) την υιοθέτηση ενός παιδιού από ένα πρόσωπο ΛΟΑΤ το οποίο δεν είναι ζευγάρι με κάποιον άλλο. Η κοινή υιοθεσία από τα ζευγάρια του ίδιου φύλου είναι νόμιμη σε 26 χώρες και σε ορισμένες ομοσπονδιακές περιφέρειες. Επιπλέον, άλλες 5 χώρες έχουν νομιμοποιήσει κάποια μορφή υιοθέτησης παιδιού. Αυτοί που αντιτίθενται στην νομιμοποίηση της υιοθεσίας της από άτομα ΛΟΑΤ, συνήθως αμφισβητούν το αν τα ζευγάρια του ιδίου φύλου έχουν τη δυνατότητα να είναι κατάλληλοι γονείς. Επιπλέον, ορισμένοι υποστηρίζουν ότι τα παιδιά που προκύπτουν από ετεροφυλόφιλα ζευγάρια έχουν δικαίωμα να μεγαλώσουν από ετεροφυλόφιλους γονείς. Δεδομένου ότι τα συντάγματα της κάθε χώρας συνήθως δεν ξεκαθαρίζουν με σαφήνεια τα δικαιώματα τεκνοθεσίας των ΛΟΑΤ ατόμων, οι δικαστικές αποφάσεις συχνά καθορίζουν εάν μπορούν να υπηρετήσουν ως γονείς είτε ατομικά, είτε ως ζευγάρια.

 Οι επιστημονικές έρευνες για την ανατροφή και τις επιπτώσεις των παιδιών που μεγάλωσαν από ΛΟΑΤ γονείς είναι σχετικά λίγες. Επιπλέον, οι λίγες αυτές έρευνες δεν διαχωρίζουν συνήθως κατά πόσο το παιδί είναι βιολογικό τέκνο ενός εκ των συντρόφων του ζευγαριού ΛΟΑΤ. Οι λίγες έρευνες συνήθως υποστηρίζουν τα επιχειρήματα όσων είναι υπέρ των ΛΟΑΤ να γίνονται γονείς, γιατί οι έρευνες καταρρίπτουν το επιχείρημα των αντιπάλων, δηλαδή ότι τα παιδιά θα επηρεαστούν σημαντικά και μάλιστα αρνητικά από την σεξουαλική προτίμηση των γονέων/κηδεμόνων του. Μια έρευνα, από το πανεπιστήμιο της Βιρτζίνια, αξιολόγησε τις συνέπειες στα παιδιά μικρότερα των 3 χρόνων που είχαν τεθεί σε 56 οικογένειες γκέι αντρών ή λεσβίων από πολύ μικρή ηλικία. Η έρευνα βρήκε ότι δεν υπάρχει σημαντική επίδραση στην σεξουαλική προσαρμογή των παιδιών. Πάντως το δείγμα είναι μικρό και η ηλικία αξιολόγησης των παιδιών ίσως ανεπαρκής για στέρεα συμπεράσματα. Στον δημόσιο διάλογο σχετιζόμενο με το θέμα, υπάρχει η γενική συναίνεση ότι η ευημερία των παιδιών πρέπει να καθοδηγεί τις αποφάσεις και τους νόμους της πολιτείας. Υπερασπιστές των δικαιωμάτων ΛΟΑΤ υποστηρίζουν ότι τα παιδιά χρειάζονται να μεγαλώνουν σε σπίτια και όχι ορφανοτροφεία, ενώ η σεξουαλικότητα των θετών γονιών δεν επηρεάζει την σεξουαλικότητα των παιδιών. Άρα, συνεχίζουν, θα πρέπει να είναι νόμιμη η τεκνοθεσία από άτομα ΛΟΑΤ. .Αντίπαλοι της υιοθεσίας, από την άλλη, ισχυρίζονται ότι υπάρχει μεγαλύτερη συχνότητα κατάθλιψης, χρήσης ναρκωτικών και αυτοκτονίας ανάμεσα στους ομοφυλόφιλους, πράγμα το οποίο μπορεί να επηρεάσει και τα παιδιά . Επιπλέον, η απουσία του άρρενος ή θήλεος γονέα σαν μοντέλα κατά την διάρκεια της ανάπτυξης του παιδιού, ίσως οδηγήσει σε προβλήματα προσαρμογής. Η θρησκευτική ομάδα καθολικές απαντήσεις, το 2004, αναφέρει έρευνες που δείχνουν μεγαλύτερο ποσοστό κακοποίησης ανάμεσα σε ετεροσεξουαλικές θετές οικογένειες παρά σε ομοφυλόφιλες θετές οικογένειες. Η Αμερικάνικη Ένωση Ψυχολόγων, ανέφερε ότι σε συνεχιζόμενη έρευνα της, καμιά λεσβία μητέρα δεν είχε κακοποιήσει τα παιδιά της. Αναφέρει ότι οι φόβοι αυξημένου ρίσκου κακοποίησης από ΛΟΑΤ γονείς, δεν υποστηρίζονται από επιστημονικές έρευνες.Πολλές επιστημονικές Ενώσεις έχουν υπερασπιστεί την σκηνοθεσία από άτομα του ιδίου φύλου. Η Αμερικάνικη Ένωση Ψυχολόγοων έχει υποστηρίξει την τεκνοθεσία για ομοφυλόφιλα ζευγάρια αναφέροντας πως η προκατάληψη εναντίον τους απειλεί την ψυχολογική υγεία των ομοφυλόφιλων ζευγαριών, ενώ δεν υπάρχει καμία επιστημονικά τεκμηριωμένη ένδειξη πως προκαλείται κάποια βλάβη ή επιρροή στα παιδιά. Η Αμερικάνικη Ιατρική Ένωση έχει εκδώσει παρόμοια θέση, υποστηρίζοντας το δικαίωμα τεκνοθεσίας των ομοφυλοφίλων, αναφέροντας πως η μη επίσημη αναγνώριση του δικαιώματος τεκνοθεσίας από ομοφυλόφιλους, μπορεί να οδηγήσει σε προβλήματα στην υγεία παιδιών από ομοφυλόφιλους γονείς.Η θρησκευτική κοινότητα καθολικών της Βρετανίας, ανάφερε πως θα σταματήσει να προσπαθεί να αναζητεί ανάδοχες οικογένειες σε παιδιά, αν αναγκαστεί από τον νόμο να συμπεριλαμβάνει στις αναζητήσεις της και ομοφυλόφιλα ζευγάρια. Το Συμβούλιο Μουσουλμάνων της Βρετανίας, συμπαρατάχθηκε μαζί με την απόφαση αυτή των καθολικών. Οι Καθολικές φιλανθρωπικές οργανώσεις στην Βοστόνη των ΗΠΑ, τερμάτισαν την αποστολή τους να αναζητούν οικογένειες για να υιοθετήσουν παιδιά, όταν οι νόμοι της πολιτείας τους ανάγκαζαν να αναζητούν και ομοφυλόφιλα ζευγάρια. Επιχειρήματα Οι υπέρμαχοι του δικαιώματος των ομοφυλόφιλων ζευγαριών συνήθως αναφέρουν τα ακόλουθα επιχειρήματα: Το δικαίωμα του παιδιού να έχει σπίτι, οικογένεια, προστάτες και ανθρώπους που να φροντίζουν την ευημερία του. Το ανθρώπινο δικαίωμα των παιδιών και γονιών να έχουν οικογένεια. Ότι δεν υπάρχουν ή αν υπάρχουν είναι ελάχιστες, οι διαφορές ανάμεσα στα παιδιά που μεγάλωσαν από ομοφυλόφιλες ή ετεροφυλόφιλες οικογένειες. Επιστημονικές έρευνες έχουν δείξει πως ομοφυλόφιλα ζευγάρια προσφέρουν καλές συνθήκες για να μεγαλώσει ένα παιδί. Για τα παιδιά, η υιοθεσία από ομοφυλόφιλα ζευγάρια είναι πολύ καλύτερη επιλογή απ' ότι τα ορφανοτροφεία.Αντίθετα, όσοι αντιτίθενται στο δικαίωμα της τεκνοθεσίας από ομοφυλόφιλα ζευγάρια, συνήθως αναφέρουν τα ακόλουθα επιχειρήματα: Ζευγάρια του ίδιου φύλου θα οδηγήσουν τα παιδιά να αποκτήσουν ανεπιθύμητες σεξουαλικές κατευθύνσεις. Τα ομοφυλόφιλα ζευγάρια δεν έχουν ικανότητες να γίνουν γονείς ή έχουν λιγότερες ικανότητες απ οτι τα ετεροφυλόφιλα ζευγάρια. Υπάρχουν περιπτώσεις κακοποίησης Θρησκευτικοί λόγοι Παραβίαση δικαιωμάτων του παιδιού Στις ΗΠΑ, το 2006, έρευνα από το Pew Research Center βρήκε στενή διαφορά ανάμεσα σε όσους επιθυμούν ή όχι την τεκνοθεσία από ομοφυλόφιλους, ενώ το 2007, έρευνα του CNN και του Opinion Research Corp. έδειξε 57% των ερωτώμενων να απαντά πως θα έπρεπε να είχαν δικαίωμα τεκνοθεσίας οι ομοφυλόφιλοι, ενώ το 40% απάντησε το αντίθετο.Στο Ηνωμένο Βασίλειο, το 2007, το 64% απάντησε πως πρέπει οι ομοφυλόφιλοι να έχουν δικαίωμα στη υιοθεσία παιδιών και το 32% απάντησε το αντίθετο. Η τεκνοθεσία από ομοφυλόφιλα ζευγάρια είναι νόμιμη σε 26 χώρες Ανδόρρα (2014) Αργεντινή (2010) Αυστρία(2016) Βέλγιο (2006) Βραζιλία (2010) Καναδάς (πρώτη δικαιοδοσία 1996, τελευταία δικαιοδοσία 2011) Κολομβία (2015) Δανία (2010) Γροιλανδία (2016) Νησιά Φερόε (2017) Φινλανδία (2017) Γαλλία (2013) Γερμανία (από την 1η Οκτωβρίου 2017) Ισλανδία (2006) Ιρλανδία (2016) Ισραήλ (2008) Λουξεμβούργο (2015) Μάλτα (2014) Κάτω Χώρες (2001) Νέα Ζηλανδία (2013) Νορβηγία (2009) Πορτογαλία (2016) Νότια Αφρική (2002) Ισπανία (2005) Σουηδία (2003) Ηνωμένο Βασίλειο: Αγγλία και Ουαλία (2005) Σκωτία (2009) Βόρεια Ιρλανδία (2013) Ηνωμένες Πολιτείες (πρώτη δικαιοδοσία 1993, τελευταία δικαιοδοσία 2016) Ουρουγουάη (2009)Η πλήρης από κοινού υιοθέτηση από τα ζευγάρια του ίδιου φύλου είναι επί του παρόντος νόμιμη στις ακόλουθες υποεθνικές δικαιοδοσίες: Αυστραλία: Νότια Αυστραλία (2017) Κουίνσλαντ (2016) Αυστραλιανή Πρωτεύουσα (2004) Νέα Νότια Ουαλία (2010) Τασμανία (2013) Βικτώρια (2016) Δυτική Αυστραλία (2002) Βρετανικές εξαρτήσεις και βρετανικά υπερπόντια εδάφη: Βερμούδες (2015) Γιβραλτάρ (2014) Γκέρνσι (2017) Νήσος του Μαν (2011) Τζέρσεϊ (2012) Νήσοι Pitcairn (2015) Νησιά Φάλκλαντ (2017) Μεξικό: Coahuila (2014) Πόλη του Μεξικού (2010) Campeche (2016) Colima (2016) Michoacán (2016) Μορέλος (2016) Veracruz (2016) Querétaro (2017) Από το 2014, η Κροατία επιτρέπει μια διαδικασία τεκνοθεσίας από ένα γονιό.